Kuopion kaupunginkirjasto

Lautapelitapahtuma Jynkän kirjastossa
2024-06-19 13:00 - 15:00, 2024-06-12 13:00 - 15:00 (Europe/Helsinki) | Jynkän kirjasto, Maitotie 2, Kuopio, 70780, Suomi
Pelittääkö? Tule Jynkän kirjaston lasten lautapelitapahtumaan! Tapahtuma järjestetään keskiviikkoisin 12.6. – 31.7. klo 13 – 15 ja sinne on vapaa pääsy.
Tervetuloa!

Lasten kesäleffahetket pääkirjastolla
2024-06-19 10:00 - 11:30 | Pääkirjasto, Maaherrankatu 12, Kuopio, 70100, Suomi
Kesäleffahetket palaavat jälleen pääkirjastolle! Nappaa popcornit ja namit reppuun ja suuntaa viettämään kesäpäivää lasten leffahetkiin! Hetkissä katsellaan vaihtuvia lapsille suunnattuja elokuvia, ja lisähauskuutta hetkiin tuovat aiheeseen liittyvät kirjavinkit, leffavisat ja leffabingot.
Kesäleffahetket järjestetään pääkirjaston lasten- ja nuortenosaston koulutustilassa alkaen klo 10. Leffahetkille ei tarvitse ilmoittautua ennakkoon, mutta mukaan mahtuu tilasyistä max. 25 katselijaa. Paikalle kannattaakin tulla hyvissä ajoin. Kirjaston leffahetkissä noudatetaan KAVI:n asettamia ikärajoja, joissa jousto on 3 vuotta mikäli lapsi osallistuu tapahtumaan täysi-ikäisen huoltajan seurassa. Tarkistathan elokuvien ikärajat etukäteen.
Kesäleffahetket pääkirjastolla:
19.6. Trolls: Bändi koossa, K7
3.7. Heinähattu, Vilttitossu ja ärhäkkä koululainen, S
17.7. Etsivätoimisto Henkka & Kivimutka, K7
31.7. Wallace & Gromit – Kanin kirous, S

Pyörön kirjaston kesäsatutunnit
2024-06-19 09:15 - 09:45, 2024-06-14 09:15 - 09:45, 2024-06-06 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa Pyörön kirjastoon kesän satutunneille:
to 6.6. klo 9.15
pe 14.6. klo 9.15
ke 19.6. klo 9.15

Kuopio tanssi ja soi: Tanssiteatteri Hurjaruuth: Arvausinstituutti
2024-06-14 14:00 - 15:00, 2024-06-14 12:00 - 13:00 | Pääkirjasto, Maaherrankatu 12, Kuopio, 70100, Suomi
Pääkirjaston lasten- ja nuortenosaston lavalla perjantaina 14.6. Esitykset klo 12 ja klo 14.
Ikäsuositus +5-vuotiaat, vapaa pääsy!
Vainutin esiin, napataan ne! Arvausinstituutin erityisasiantuntijat ovat tositoimissa. Letkukoneellaan he keräilevät kuhisevia kertomuksia ja höpöjuttujen hippusia. Mutta miten ihmeessä kaikki sinkoilevat satuilut saataisiin talteen ja asianmukaisesti arkistoon?
Virkaintoiset erityisasiantuntijat tahtovat panna mielikuvituksen järjestykseen, ettei pää olisi aivan pyörällä. Työkalukseen he ovat kehittäneet vainuttimen, tekemättömien satujen ja tarinoiden keräyslaitteen. Tämä erityisherkkä letkukone seuloo sisuksiinsa ilmoille pöllähtävät tarinanpätkät ja hupihöpinät. Sen vaikutusalueelle osuvat voivat olla varmoja, että heistä saadaan imaistua talteen kaikki kertomukset. Vai saadaanko sittenkään? Juttuja kun putkahtelee sieltä sun täältä, niitä putoilee ihan roppakaupalla!
Arvausinstituutti eli tekemättömien satujen ja tarinoiden vastaanottokomitean arvaamattoman arvovaltaisen vallaton mietintö on kahden esiintyjän tanssiteatteriesitys. Paljon improvisaatiota ja vuorovaikutusta lasten kanssa sisältävä esitys saa miettimään, mitä mielikuvitus meille merkitsee.
Tanssiteatteri Hurjaruuth on tarjonnut elämyksiä lapsille ja aikuisille vuodesta 1981. Hurjaruuth tunnetaan monitaitoisesta ja rohkeasta tyylistä, joka yhdistää ennakkoluulottomasti tanssia, sirkusta, musiikkia ja kuvataiteita. Hurjaruuthin oma näyttämö sijaitsee Kaapelitehtaalla Helsingissä.
Lisätietoa: Tanssiteatteri Hurjaruuth: Arvausinstituutti – Kuopio Tanssii ja Soi (kuopiodancefestival.fi)

Konsolipelikeskiviikko
2024-06-12 14:00 - 18:00 | Pääkirjasto, Maaherrankatu 12, Kuopio, 70100, Suomi
Hei kaikki konsolipeleistä kiinnostuneet! Tervetuloa viettämään konsolipelikeskiviikkoa pääkirjaston lasten- ja nuortenosaston koulutustilaan.
Tapahtumassa tutustutaan ja pelataan kuukausittain vaihtuvaa konsolipeliä sekä jutellaan pelaamisesta, pelikulttuurista ja muista pelimaailmassa esille tulevista kysymyksistä.
Tähän tapahtumaan ovat myös vanhemmat ja muut huoltajat tervetulleita tutustumaan pelikonsoleiden maailmaan!
Konsolipelikeskiviikoissa on mukana Pelituen asiantuntija.
Konsolipelikeskiviikot pääkirjaston lasten- ja nuortenosaston koulutustilassa klo 14–18:
| 17.4. | 15.5. | 12.6. | 17.7. |
17.4. PlayStation 5 ja Dreamworks All-Star Kart Racing
15.5. Nintendo Switch ja Taiko No Tatsujin: Drum’n Fun
12.6. Xbox One ja FC 24
17.7. Nintendo Switch ja Nintendo Switch Sports
Suositusikäraja 7+ ja nuoremmat täysi-ikäisen huoltajan seurassa.

Kesän legopajat pääkirjastolla
2024-06-10 10:00 - 12:00 | Pääkirjasto, Maaherrankatu 12, Kuopio, 70100, Suomi
Nyt kaikki mestarirakentajat huomio! Pääkirjastolla järjestetään kesällä vapaita legopajoja. Tule siis paikalle rakentelemaan mitä ikinä mielikuvituksesi luokaan! Legopajat pidetään pääkirjaston lasten- ja nuortenosaston työpajatilassa joka toinen maanantai 10.6. alkaen.
10.6 klo 10–12
24.6. klo 13–15.30
8.7. klo 10–12
22.7. klo 13–15.30
5.8. klo 10–12
Suositusikäraja 7+, nuoremmat täysi-ikäisen huoltajan seurassa.

Kantin kestävä keskiviikko: Laatikkoviljelmän kevätkylvöt
2024-06-05 16:30 - 18:00 | Kuopion museon monitoimi- ja työpajatila, Museokatu 1, Kuopio, 70100, Suomi
Kevätkauden päätteeksi keskiviikkona 5.6. klo 16.30-18 Kantin kestävä keskiviikko -tapahtumasarjassa on aika laatikkoviljelmien kevätkylvölle. Tapahtuma pidetään Kuopion museon monitoimitilassa ja sisäpihalla.

Tällä kerralla Kuopion museon sisäpihalle perustetaan yhteisöllinen laatikkoviljelmä ensi sijassa hyötykasveille. Kesän yli viljelmä on Kuopion Luonnonystäväin Yhdistyksen jäsenten hoidossa. Kasvua voi käydä seuraamassa Kuopion museolla kesän aikana (ei ole museon pääsymaksullisella alueella, eli tutustumassa voi käydä museon aukioloaikoina maksutta).

Tule kuuntelemaan ja näkemään parhaat vinkit oman kaupunki- ja laatikkoviljelmän perustamiseen ihan käytännössä! Mukana vinkkejä jakamassa myös Hyötykasviyhdistyksen Kuopion alueosaston jäseniä.

Kuopion kaupunginkirjasto on koonnut esille myös aineistovinkkejä ja vinkkilistoja teemaan liittyen.

————————————————————-

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Syyskauden aikataulu julkaistaan myöhemmin, seuraa tapahtumakalenteriamme.

Kukkopilliäänestys pääkirjastolla
2024-06-01 10:00 - 2024-08-22 19:00 | Pääkirjasto, Maaherrankatu 12, Kuopio, 70100, Suomi
Tiesitkös, että pääkirjaston lasten- ja nuortenosastolla elelee suuri kukkopilliparvi? Kyseessä on kuopiolaisen opettajapariskunnan Ulla ja Unto Eskelisen kukkopillikokoelma, joka lahjoitettiin Kuopion kaupunginkirjastolle huhtikuussa 2021.
Nyt on tullut aika äänestää mikä kukko on parven komein, kaunein, söpöin tai hassuin. Tule siis tutustumaan kukkopilleihin pääkirjaston lasten- ja nuortenosastolle ja äänestä omaa suosikkiasi 1.6.–22.8.2024.
Kaikkien vastanneiden kesken arvotaan palkinto perjantaina 23.8.2024.

Apinasafari pääkirjastolla
2024-06-01 08:00 - 2024-09-29 17:00 | Pääkirjasto, Maaherrankatu 12, Kuopio, 70100, Suomi
Voi itku!
Kuopion museon Apinat-näyttelyn tähtikaarti on päässyt karkuun ja piilottelee parhaillaan pääkirjaston lasten- ja nuortenosastolla. Löydätkö sinä kaikki karkurit?
Vapaa pääsy!

Puijonlaakson kirjaston kirjavinkkaustapahtuma
2024-05-30 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Luitko niin hyvän kirjan, että haluat kertoa siitä muille? Kaipaatko vinkkejä hyvistä kirjoista?
Puijonlaakson kirjaston kirjavinkkaustapahtumassa kuka tahansa voi tulla kertomaan omasta mielestään hyvistä kirjoista.

Voit vinkata yhdestä tai useammasta kirjasta
Vinkkauksien jälkeen keskustelemme kirjojen herättämistä ajatuksista
Voit osallistua tapahtumaan myös kuuntelijana

Kirjaston työntekijät ohjaavat tapahtumaa ja varmistavat, että tilaisuus noudattaa kirjaston henkisesti turvallisen tilan periaatteita.
Tapahtumaan ei ole ilmoittautumista.
Tervetuloa!

Digiopastusta Nilsiän kirjastossa
2024-05-29 10:00 - 12:00, 2024-05-22 10:00 - 12:00 | Nilsiän kirjasto, Ukko-Paavontie 15, Nilsiä, 73300, Suomi
Nilsiän kirjastossa on toukokuussa tarjolla henkilökohtaista digiopastusta ilman ajanvarausta keskiviikkoisin klo 10–12:

8.5.
15.5.
22.5.
29.5.

Voit myös varata ennakkoon henkilökohtaisen opastusajan, puh. 0447482358
Tervetuloa!

Pääkirjaston satutunnit keväällä 2024
2024-05-29 10:00 - 10:30 | Pääkirjasto, Maaherrankatu 12, Kuopio, 70100, Suomi
Satutunnit pidetään pääkirjaston lasten- ja nuortenosastolla keskiviikkoisin klo 10. Satutunti kestää n. puoli tuntia ja sopii 3-7-vuotiaille. Ei ennakkoilmoittautumista. Tervetuloa!
3.1. Aamusta päivä alkaa
10.1. Sinnikäs ei lannistu
17.1. Pakkanen paukkuu! (tukiviitottu)
24.1. Pakkastaikaa (Pakkaspäivien ohjelmaa)
31.1. Lekotellaan
7.2. Lasketaan mäkeä
14.2. Ystäviä aina (tukiviitottu)
21.2. Seepran raidat
28.2. Hammashommia
6.3. Hassuja juttuja
13.3. Leikitäänkö? (tukiviitottu)
20.3. Pajunkissoja ja kevään merkkejä
27.3. Puput loikkii pääsiäiseen! HUOM! kokoussalissa, 1. krs
3.4. Pahassa pinteessä
10.4. Hiiripiiri
17.4. Kotiaskareita (tukiviitottu)
24.4. Mäyrän kanssa metsässä
1.5. Vappu, kirjasto suljettu, ei satutuntia
8.5. Perhe on paras
15.5. Kalojen kotona
22.5. Ihana kevät (tukiviitottu)
29.5. Lähdetään retkelle!

Kielikahvila / Language Café, Neulamäki
2024-05-28 17:00 - 18:30 | Neulamäen kirjasto, Juontotie 6, Kuopio, 70150, Suomi
KIELIKAHVILA

Neulamäen lähikirjastossa seuraavina tiistaipäivinä klo 17.00–18.30
30.1. | 27.2. | 26.3. | 28.5.
Lets speak suomi! Tule Neulamäen kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Neulamäen kirjaston kielikahvila on kaikille avoin tapahtuma, jossa harjoitellaan puhumaan suomea mukavassa ilmapiirissä. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Neulamäen kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan vaikka koko perheen voimin ja ota mukaan rentoa asennetta ja hymyä! Tarjolla on kahvia ja teetä.
Tapahtuma on maksuton, eikä siihen tarvitse ilmoittautua etukäteen.
Tervetuloa!

LANGUAGE CAFÉ
On following Tuesdays 5PM–6.30PM
30 Jan | 27 Feb | 26 March | 28 May
at NEULAMÄKI LIBRARY
Lets speak Suomi! Welcome to Neulamäki Library Language Café to play boardgames and learn Finnish.
Neulamäki Library Language Café is an open, relaxed event where you can practice speaking Finnish in a comfortable atmosphere. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Nuorten kino
2024-05-25 13:00 - 15:30 | Pääkirjasto, Maaherrankatu 12, Kuopio, 70100, Suomi
Tervetuloa viettämään nuorten leffahetkeä pääkirjastoon! Nuorten kino pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin se pidetään jo 23.3.
Nuorten kinossa katsellaan mukavia nuorten leffoja pääkirjaston kokoussalissa klo 13 alkaen. Muistakaa kuitenkin tarkistaa elokuvien ikärajat! Täysi-ikäisen huoltajan seurassa K-12-elokuviin pääsevät 9 vuotta täyttäneet ja K-16-elokuviin 13 vuotta täyttäneet nuoret.
Nuorten leffahetkissä on tarjolla myös leffan teemaan sopivaa nuortenkirjallisuutta.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 13 Night at the museum – Yö museossa K-12
24.2. klo 13 Piin elämää K-12 HUOM! Elokuva vaihtunut!
23.3. klo 13 Beasts of the southern wild K-12
27.4. klo 13 the Kingsman K-16
25.5. klo 13 Miss Farkku-Suomi K-12

Miika valitsee ammatin -kirjan esittely
2024-05-25 11:00 - 12:00 | Pääkirjasto, Maaherrankatu 12, Kuopio, 70100, Suomi
Miika valitsee ammatin -kirjan esittely
Pääkirjaston lasten- ja nuortenosaston lavalla la 25.5. klo 11.
Miika valitsee ammatin on ukrainalais-suomalainen kirja, joka ilmestyi vuonna 2024 ja on suunnattu esi- ja alakouluikäisille lapsille. Tarina kertoo pikkuhiiri Miikasta, joka pohtii tulevaa ammattiaan.
Tule tutustumaan teokseen ja kuuntelemaan kun kirjan tekijä ja kuvittaja, ukrainalainen taiteilija Nataliia Deineka kertoo teoksestaan ja siitä, miten kirja syntyi. Esittely sekä suomeksi että ukrainaksi. Kesto n. 45 min. Vapaa pääsy!

Book presentation: Miika valitsee ammatin
Kuopio main library, children’s and youth department, Sat May 25 at 11 AM.
Miika valitsee ammatin is a bilingual Ukrainian-Finnish book, published in 2024 and aimed at preschool and elementary school children. The story follows a little mouse called Miika, who is thinking about his future profession.
You are welcome to listen as the author and illustrator of the book, Ukrainian artist Nataliia Deineka, tells about her work and creative process.
Event duration approx. 45 min. Free admission!

Lasten leffalauantai
2024-05-25 10:00 - 12:00 | Pääkirjasto, Maaherrankatu 12, Kuopio, 70100, Suomi
Tervetuloa viettämään lasten leffalauantaita pääkirjastoon! Leffalauantait pidetään tammikuusta toukokuuhun kuukauden viimeisenä lauantaina, paitsi maaliskuussa, jolloin leffalauantai on jo 23.3.
Leffalauantaissa katsellaan mukavia lastenleffoja pääkirjaston kokoussalissa klo 10 alkaen. Muistakaa kuitenkin tarkistaa elokuvien ikärajat. K-7 elokuviin 4-vuotiaat täysi-ikäisen huoltajan seurassa. Leffalauantaissa on tarjolla myös lastenkirjallisuutta sekä pientä puuhastelua, kuten värityskuvia.
Leffahetkiin saa tuoda pientä purtavaa, kuten karkkia ja popcornia, mutta jätäthän pizzat ja hampurilaiset kotiin.
27.1. klo 10 The Lego Batman movie -elokuva K-7
24.2. klo 10 Ice Age – Jäätikön sankarit K-7
23.3. klo 10 Supermarsu 2
27.4. klo 10 Vakoojat valepuvuissa K-7
25.5. klo 10 Pelle Hermanni, S

Kirjastohetket Pyörön kirjastossa keväällä 2024
2024-05-24 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa lasten kirjastohetkiin Pyörön kirjastoon:
pe 19.1. klo 9.15: 2-4 v
pe 9.2. klo 9.15: eskarit
pe 1.3. klo 9.15 : 3-5 v
pe 5.4. klo 9.15: 2-4 v
pe 19.4. klo 9.15: 1-3 v
ke 8.5. klo 9.15: 3-5 v
pe 24.5. klo 9.15: kaikki

Myyttejä ja mystiikkaa – kirjallinen keskustelupiiri
2024-05-23 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Haluatko keskustella ja saada vinkkejä kirjoista, joissa on esillä erilaisia myyttejä, tai jotka sisältävät mystiikkaa?
Tule Puijonlaakson kirjaston uuteen rentoon kirjalliseen keskustelupiiriin jakamaan ajatuksia ja vinkkaamaan teoksia, joissa käsitellään eri kulttuurien uskomuksia, uskontoja, filosofioita ja maagisia asioita.
Myyttejä ja mystiikkaa – kirjallinen keskustelupiiri kokoontuu kevään aikana neljä kertaa. Jokaisella kerralla on oma teemansa:
1. Pohjoisia myyttejä ja maagista realismia
To 29.2. klo 17–18
Ensimmäisessä tapaamisessa keskitymme pohjoiseen perinteeseen ja keskustelemme siitä miten nämä myytit näkyvät erilaisessa kirjallisuudessa. Inspiraationa teemaan voivat toimia seuraavat teokset: Karilan Pienen hauen pyydystys, Turtschaninoffin Suomaa, Harvan Suomalaisten muinaisusko, Sjón Skugga-Baldur, Gaimanin Pohjoisen mytologia ja Trollhunter-elokuva.
2. Läntistä uskonnollisfilosofista mystiikkaa
Ke 27.3. klo 17–18
Toisessa tapaamisessa keskustelemme teoksista, joita värittää läntisen maailman uskonnollinen, mystinen ja filosofinen ajattelu. Inspiraationa teemaan voivat toimia seuraavat teokset: Kimpenin Kabbalisti, Mossen Labyrintti ja Krypta, Brownin
Da Vinci -koodi, Pekka Ervastin tuotanto, Rosenkreutzin Hermeettinen romanssi, Cobbin The Race for Paradise, William Blaken runot, Bulgakovin Saatana saapuu Moskovaan jne.
3. Itäistä maailmojen välejä rikkovaa mystiikkaa
To 25.4. klo 17–18
Kolmannessa tapaamisessa tarkastelemme teoksia, joissa on vahvasti esillä itämaista mystiikkaa ja myyttejä. Inspiraationa teemaan voivat toimia seuraavat teokset: Pasasen Tyhjyys itämaisessa taiteessa ja ajattelussa, Milarepa – tiibetin suuri joogi, Murakamin teokset, Rumin runot, Hämeen-Anttilan tietokirjat ja Rushdien Keskiyön lapset.
4. Kaikkea kummaa ja oudon myyttistä
To 23.5. klo 17–18
Viimeisessä osiossa keskustellaan erilaisista myyttisistä villikorteista, erikoisista mystisistä teoksista ja ideoidaan keskustelupiirin jatkoa. Inspiraationa teemaan voivat toimia seuraavat teokset: DeLillon Valkoinen kohina ja Herbertin Dyyni, Gaimanin Sandman-sarjakuvat tai näiden teosten pohjalta tehdyt filmatisoinnit, sekä Jungin ja Kafkan teokset.
Noudatamme kirjaston henkisesti turvallisen tilan periaatteita. Suhtaudumme käsiteltäviin teemoihin ja teoksiin avoimesti ja ennakkoluulottomasti. Pohdimme mitä sanomme, keskustelemme rennosti, kuuntelemme ja arvostamme toisiamme.
Tilaisuus on kaikille avoin eikä edellytä ilmoittautumista.
Tervetuloa!

Kirjailijavieraana Kirsi Pehkonen
2024-05-22 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Kirjailija Kirsi Pehkonen vierailee Vehmersalmen kirjastossa keskiviikkona 22.5 klo 17 alkaen.
Tervetuloa kuulolle!
Kirsi Pehkonen / Kuva: Petri Jauhiainen

Keskiaika – muotoilun uusi aika
2024-05-20 09:00 - 2024-05-26 16:00 | Pääkirjasto, Maaherrankatu 12, Kuopio, 70100, Suomi
Keskiaika – muotoilun uusi aika: Kuopion Muotoiluakatemian oppilastöitä

Kielikahvila / Language Café, Puijonlaakso
2024-05-16 17:00 - 18:30 | Puijonlaakson kirjasto, Mailatie 2, Kuopio, 70200, Suomi
Kielikahvila
klo 17–18.30
Torstaisin 11.1. | 8.2. | 14.3. | 11.4. | 16.5. Puijonlaakson kirjastossa
Lets speak Suomi! Tule Puijonlaakson kirjaston kielikahvilaan pelaamaan lautapelejä ja harjoittelemaan suomea rennossa ilmapiirissä.
Kielikahvila on kaikille avoin, rento tapahtuma, jossa harjoitellaan puhumaan suomea. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.

Tutustu uusiin ihmisiin
Juttele ja rupattele
Opi puhumaan suomea rennossa porukassa pelaten hauskoja pelejä

Kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan ja ota mukaan rentoa asennetta ja hymyä – vaikka koko perheen voimin! Tarjolla on kahvia ja teetä!
Tapahtuma on maksuton, eikä siihen tarvitse ilmoittautua etukäteen.
Tervetuloa!

Language Café
5PM–6.30PM
On following Thursdays: Jan 11 | Feb 8 | March 14 | Apr 11 | May 16
at Puijonlaakso Library
Lets speak Suomi! Welcome to Puijonlaakso Library Language Café to play board games and learn to speak Finnish in a relaxed atmosphere.
Puijonlaakso Library Language Café is an open, relaxed event where you can practice speaking Finnish. When you strike up a conversation, it’s easy to get to know new people and cultures.  Of course, you can also participate just by listening!

Meet new people
Chat and exchange thoughts
Learn to speak Finnish in a casual group, playing fun board games

Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.

Vaavi-filmit
2024-05-16 09:00 - 11:00 | Pääkirjasto, Maaherrankatu 12, Kuopio, 70100, Suomi
Tervetuloa vauva- ja taaperoystävälliseen aikuisten elokuvahetkeen kaikki vanhemmat, isovanhemmat, kummit tai muut huoltajat! Pääkirjaston Vaavi-filmeissä katsotaan elokuvaa aikuisten makuun, mutta vauva- ja taaperoystävällisessä tilassa. Tila on valoisampi ja siellä on myös pientä lisäpuuhaa pienimmille, kuten kirjoja ja värityskuvia. Myös välipalojen syöminen on sallittua tilassa.
Vaavi-filmeihin on vapaa pääsy.
Vaavi-filmit järjestetään kevään aikana kolme kertaa pääkirjaston kokoussalissa (1kr.):
| 11.1. klo 9 Spencer (2023)
| 7.3. klo 9 Peruna (2021)
|16.5. klo 9 Rocketman (2019)

Pyörön kirjaston lukupiiri
2024-05-15 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Kevätkauden 2024 kokoontumiset Pyörön kirjastolla sekä käsiteltävät kirjat:
ke 3.1. klo 17.30–18.30
Tähtipylly / Jori Reijula
ke 7.2. klo 17.30–18.30
Keskiyön kirjasto / Matt Haig
ke 13.3. klo 17.30–18.30
Taivaallinen vastaanotto / Jukka Viikilä
sekä
Puuseppä, Puiden tarinoita -sarja / Iiro Küttner, Ville Tietäväinen (kuvitus)
sekä
Ruohonvihreää / Carol Shields
ke 3.4. klo 17.30–18.30
Jää / Ulla-Lena Lundberg
ke 15.5. klo 17.30–18.30
Sata auringonkiertoa / Maritta Lintunen
Tervetuloa!

Vehmersalmen kirjaston neulelukupiiri
2024-05-15 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Vehmersalmen kirjaston neulelukupiiri kokoontuu kevätkaudella 2024 klo 17 seuraavasti:
Ke 10.1.
Maria Mustranta: Äidin tehtävä
Ke 14.2.
Ann-Luise Bertell: Ikävän jälkeen
Ke 13.3.
Meri Eskola: Ehdin rakastaa häntä
Ke 10.4.
Raija Oranen: Minä Armi Maria R.
Ke 15.5.
Kati Tervo: Tyttö joka olin
Lukupiiriin voi osallistua käsityön kanssa tai ilman. Tervetuloa!

Kantin Kestävä Keskiviikko: OMPELUSEURAT: Kangaskenkien ja -laukkujen korjaus
2024-05-15 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
Keskiviikkona 15.5. klo 16.30-19 Kantin kestävä keskiviikko -tapahtumasarjassa vuorossa on OMPELUSEUROJEN kangaskenkien ja -laukkujen korjauspaja. Paja pidetään Kuopion museon monitoimitilassa.
Tule korjaamaan käsin tai ompelukoneella rikkinäisiä laukkuja ja kangaskenkiä. Harjoitellaan yhdessä, korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy paikkakankaita, lankoja ym korjaamiseen. Voit tuoda kiertoon myös omia materiaaleja.
Kuopion kaupunginkirjasto on koonnut pajaan esille aineistovinkkejä ja vinkkilistoja teemaan liittyen.
Korjaaminen kannattaa aina!
Lisätietoja OMPELUSEUROISTA Instagramista.

Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Kevätkauden aikataulu:
3.1. klo 16.30-19 OMPELUSEURAT parsintapaja sekä esityssarjassa Kappaleita – taustamusikaali – suuntaa-antavasti kokoon kursittu valikoima viisailta lainattua tekstiä ja yksinkertaista musiikkia. Tilaisuuden toimittaa esitystaiteilija Lasse Forsgrén.
7.2. klo 16.30-18 Perinteiset lakat ja puupintojen hoito
14.2. klo 16.30-19 OMPELUSEURAT: Toppavaatteiden korjaus
13.3. klo 16.30-19 OMPELUSEURAT: Pehmolelujen korjaaminen
3.4. klo 16.30-18 Kirjastopuutarhat ja laatikkoviljelyn vinkit
24.4. klo 16.30-19 OMPELUSEURAT: Farkunpaikkaus. Esityssarjassa vuorossa on testailua keskeneräisestä näyttämöteoksesta Avaruus -self made space. Esiintyjät Reetta-Kaisa Iles ja Mika Juusela. Esitys ammentaa todellisista astronauttikokemuksista, mielleyhtymistä ja inhimillistä eriytyneisyyden kokemuksista. Ensi-ilta Koko teatterissa Helsingissä toukokuussa.
15.5. klo 16.30-19 OMPELUSEURAT: Kangaskenkien ja laukkujen kunnostaminen
5.6. klo 16.30-18 Laatikkoviljelmän kevätkylvö
(Ohjelmamuutokset ja täydennykset ovat mahdollisia!)
